open-index/open-wikipedia-markdown huggingface dataset:
You’ve Really Got a Hold on Me

«**You’ve Really Got a Hold on Me**» () — вядомая песня гурта The Miracles, якая заняла ў 1962 годзе лідарскія пазіцыі ў некалькіх амерыканскіх чартах. Песня шматкроць перапявалася многімі выканаўцамі; у 1998 годзе была ганаравана ўзнагародай *Grammy Hall of Fame*, а таксама ўключана ў спіс *500 Songs that Shaped Rock and Roll*, складзены Залай славы рок-н-ролу.

## Версія «The Beatles» 
Дадзеная песня знаходзілася ў канцэртным рэпертуары «The Beatles» з пачатку 1963 года і стала першым запісам, зробленым гуртом для свайго другога альбома (пры гэтым у песні была крыху зменена назва — у «The Beatles» яна гучыць як «You Really Got a Hold on Me»).

Запіс песні адбыўся 18 ліпеня 1963 года ў студыі «Эбі-Роўд», агулам было запісана сем дубляў, чатыры з якіх былі поўнымі. Увосень 1963 года, калі кампанія EMI аснасцілася першым чатырохдарожачным гуказапісным абсталяваннем, па патрабаванні Ленана песня была перазапісана, аднак гурт вырашыў, што новая версія не асабліва пераўзыходзіць старую, таму другая версія песні не была выпушчана.

Гурт таксама запісваў гэтую песню чатыры разы для радыё BBC. Адна з гэтых версій, запісаная 30 ліпеня 1963 года, была ўключана ў падборку *Live at the BBC*. Жывое выкананне песні, запісанае ў Стакгольме ў кастрычніку 1963 года, было выпушчана ў 1995 годзе ў альбоме *Anthology 1*. У 1969 годзе песня была зноў выканана падчас сесій, прысвечаных падрыхтоўцы альбома *Let It Be*; гэтая версія ўвайшла ў аднайменны дакументальны фільм.

: **У запісе ўдзельнічалі****:**
* Джон Ленан — вакал, рытм-гітара
* Джордж Харысан — сола-гітара, падгалоскі
* Пол Мак-Картні — бас-гітара, падгалоскі
* Рынга Стар — ударныя
* Джордж Марцін — фартэпіяна

## Крыніцы 
## Спасылкі 
* 
* 
* 

Катэгорыя:The Beatles
Хан-Юніс

**Хан-Ю́ніс** або **Хан-Юнус** () — горад у Сектары Газа, адміністрацыйны цэнтр аднайменнай правінцыі. Паводле звестак Цэнтральнага бюро статыстыкі Палесціны, у 2017 годзе насельніцтва Хан-Юніса складала 205 125 чалавек.

## Геаграфія 
Горад размешчаны ў паўднёвай частцы сектара Газа, за 4 км на ўсход ад узбярэжжа Міжземнага мора і за 14 км на паўднёвы захад ад горада Газа.

У яго ваколіцах знаходзяцца гарады Бані-Сухейла, Абасан-эль-Кебіра і Рафах, мястэчка Аль-Карара і вёска Аль-Фухары.

## Гісторыя 
Да XIV стагоддзя на гэтым месцы існавала вёска з назвай Салках. У мэтах абароны караванаў у 1387—1388 роках эмір Юнус ан-Нурузі збудаваў тут караван-сарай; ад яго ж растучае паселішча атрымала назву.

У 1516 годзе тут адбылася  між егіпецкімі мамлюкамі і асманамі, пасля чаго тэрыторыя ўвайшла ў склад Асманскай імперыі.

У канцы XIX стагоддзя Хан-Юніс быў другім паводле велічыні горадам Сектара Газы пасля самой Газы. Паводле перапісу 1922 года тут пражывала 3890 жыхароў (3866 мусульман, 23 хрысціяніны і адзін яўрэй), а ў 1931 насельніцтва зменшылася да 3811 чалавек (3767 мусульман, 41 хрысціянін і тры яўрэі). У 1938 годзе налічвалася 4379 чалавек (у тым ліку тры яўрэі), у 1945 — 11 220 (11 180 мусульман і 40 хрысціян).

Падчас Першай араба-ізраільскай вайны ў маі 1948 года Хан-Юніс быў акупаваны егіпецкімі войскамі. Пасля вайны горад застаўся ў складзе Егіпта. Паводле звестак БАПОР, у горадзе знаходзілася каля 35 000 палесцінскіх бежанцаў, для якіх быў створаны лагер бежанцаў Хан-Юніс.

У лістападзе 1956 года, падчас Суэцкага крызісу, Хан-Юніс стаў месцам новых сутыкненняў паміж ізраільскімі войскамі і палесцінскімі арабамі, у якіх, паводле справаздачы БАПОР, загінула 275 чалавек, у тым ліку 140 бежанцаў. У 1967 годзе, падчас Шасцідзённай вайны, Ізраіль зноў акупаваў горад.

Па выніках пагадненняў у Осла 1993—1995 гадоў большасць сектара Газа, і Хан-Юніс у тым ліку, перайшлі пад кіраўніцтва Палесцінскай аўтаноміі. У 2007 годзе кантроль у сектары Газа захапіла тэрарыстычная арганізацыя ХАМАС.

Падчас вайны ў Газе, якая пачалася ў кастрычніку 2023 года, ізраільскія войскі неаднаразова наносілі авіяўдары па Хан-Юнісе, напрыклад, 2 студзеня 2024 года была разбамбаваная штаб-кватэра Палесцінскага Чырвонага Паўмесяца. Ізраіль запатрабаваў, каб палесцінскае насельніцтва пакінула горад. Ізраільскія наземныя войскі ўвайшлі ў горад, але сустрэлі моцны супраціў палесцінскіх баевікоў. Армія абароны Ізраіля выйшла з горада 7 красавіка 2025 года, перш чым пачаць атаку на Рафах.

## Вядомыя асобы 
* Махамед Шабір (1946—2023), рэктар Ісламскага ўніверсітэта Газы
* Ях’я Сінвар ( 1962), кіраўнік ХАМАС

## Гарады-пабрацімы 
## Крыніцы 
## Спасылкі 
* Вітаем у Хан-Юнісе

Катэгорыя:Населеныя пункты Палесціны
Катэгорыя:Гарады Палесціны
Катэгорыя:Населеныя пункты, заснаваныя ў 1389 годзе
Абрам Гурвіч

**Абрам Гурвіч**, Гурэвіч (26 лютага 1863, Барысаў − 30 снежня 1940, Беразіно) — яўрэйскі паэт, артыст-бадхан, збіральнік фальклору, пісьменнік. Бацька Шоіла, дзед Меера Гурвіча.

## Біяграфія 
Нарадзіўся ў сям’і вандроўнага гандляра Ізроіла, вучыўся ў хедары з бацькам, потым у барысаўскім ешыбоце. У маладосці дапамагаў запісваць вершы хвораму бадхану Навуму Клябанаву, потым жыў у іншым горадзе, працаваў на фабрыцы, машынай яму адрэзала правую руку. Потым ён пасяліўся ў Беразіне, ажаніўся, стаў крамнікам, а пазней бадханам. Яго называлі «Беразінскі бадхан». У старасці аслеп і хварэў на паралюш.

Складаў парады для вясельных артыстаў, святочныя вершы, грамадзянскія вершы аб пагромах і звычайным жыцці, апавяданні. Пакінуў успаміны. Збіраў народныя выразы, клезмерскі жаргон. Дасылаў свае творы сыну ў Амерыку, з усёй яго творчасці надрукаваны толькі 2 раздзелы з аповесці «Дэр шварцэр пэлц мітн вайсн колнер» (Чорны кажушок з белым каўняром) у часопісе «Акцябр».

## Спасылкі 
* congressforjewishculture.org

Катэгорыя:Паэты на ідыш
Катэгорыя:Пісьменнікі на ідыш
Катэгорыя:Паэты Беларусі
Катэгорыя:Пісьменнікі Беларусі
Катэгорыя:Фалькларысты Беларусі
Катэгорыя:Мемуарысты
Катэгорыя:Пісьменнікі СССР
Катэгорыя:Бадханы
I Wanna Be Your Man

«**I Wanna Be Your Man**» () — песня Джона Ленана і Пола Мак-Картні, запісаная гуртамі The Beatles і The Rolling Stones (версія The Rolling Stones выйшла на некалькі тыдняў раней). Песня напісана збольшага Полам Мак-Картні, аднак была скончана пры ўдзеле Ленана.

## Гісторыя стварэння 
Паводле самога Ленана, ён і Мак-Картні дапісалі гэтую песню літаральна на вачах у Міка Джагера і Кіта Рычардса пасля іх канцэрта («The Rolling Stones» мелі патрэбу ў свежым матэрыяле, і «The Beatles» прапанавалі ім гэтую песню).

Мік і Кіт чулі, што ў нас ёсць няскончаная песня — Пол толькі-толькі накідаў гэтую штуку, патрэбен быў іншы тэкст ці штосьці яшчэ. Мы неяк начарна сыгралі яе для іх, і яны сказалі «О, так, гэта ў нашым стылі». Карацей, Пол і я адышлі ў кут пакоя і дапісалі песню, пакуль яны стаялі сабе і гутарылі. […] Мы зрабілі гэта проста ў іх на вачах.

## Версія The Beatles 
«The Beatles» уключылі сваю версію песні ў свой другі альбом *With The Beatles*, асноўная вакальная партыя выконваецца Рынга Старам. Можна заключыць, што песня першапачаткова пісалася пад Стара — з прычыны вельмі простай мелодыі яму было б лёгка выконваць гэтую песню з-за ўдарнай устаноўкі. Паводле Мак-Картні,

[…] «I Wanna Be Your Man» была спробай даць Рынга нешта падобнае да «Boys», хуткую песню, якую ён мог бы спяваць за ўдарнай устаноўкай. Таму, зноў-такі, яна павінна была быць вельмі простай.

Джон Ленан у далейшым негатыўна адгукаўся пра гэтую песню:

Гэта была песня разавага выкарыстання. Было толькі дзве версіі гэтай песні — Рынга і The Rolling Stones. Гэта паказвае, наколькі важнай мы яе лічылі: мы ж не аддалі б ім што-небудзь сапраўды вартае, ці не так?

Тым не менш, гурт шматкроць выконваў гэтую кампазіцыю; сярод песень, выкананых на самым апошнім канцэрце гурта ў Кэндлстык-парку (Сан-Францыска, 29 жніўня 1966), «I Wanna Be Your Man» аказалася старэйшай з напісаных Ленанам-Мак-Картні.

Студыйная праца над песняй, нягледзячы на яе прастату, была даволі працяглай. Першая спроба была зроблена 11 верасня 1963 года (на наступны дзень пасля таго, як «The Beatles» прапанавалі гэтую песню Джагеру і Рычардсу). 12 верасня было запісана яшчэ шэсць дубляў. У канцы месяца Джордж Марцін у адсутнасць удзельнікаў гурта дадаткова запісаў партыю аргана Хаманда. 3 кастрычніка Рынга Старам была запісана партыя маракасаў, а канчаткова гатова песня была толькі 23 кастрычніка.

: **У запісе ўдзельнічалі****:**
* Рынга Стар — двойчы запісаны і зведзены асноўны вакал, ударныя, маракасы
* Джон Ленан — падгалоскі, рытм-гітара
* Пол Мак-Картні — бэк-вакал, бас-гітара
* Джордж Харысан — сола-гітара
* Джордж Марцін — арган Хаманда

Песня была ўключана таксама ў другі амерыканскі альбом гурта *Meet the Beatles!*

## Крыніцы 
## Літаратура 
* 
* 
* 

## Спасылкі 
* 
* 
* 
* 
* Песня ў выкананні The Rolling Stones (відэа) 
* Песня ў выкананні The Beatles (відэа) 

Катэгорыя:The Beatles
Катэгорыя:The Rolling Stones
2-я Віленская мужчынская гімназія

**2-я Віленская мужчынская класічная гімназія** — колішняя расійская сярэдняя навучальная ўстанова ў 1828—1838 гадах у Вільні.

У 1829 годзе колькасць навучэнцаў 1-й Віленскай мужчынскай гімназіі перасягнула 700 чалавек. Яшчэ ў 1828 годзе рэктар Віленскага ўніверсітэта, незадаволены якасцю адукацыі, як ён лічыў з прычыны перапоўненасці, бо ў класах часам было болей за 150 навучэнцаў, праз папячыцеля Віленскай навучальнай акругі падаў у Міністэрства народнай асветы праект адкрыцця ў Вільні другой гімназіі. Загадзя для новай гімназіі і шляхетнага пансіёна пры ёй было нанята асобнае памяшканне, бо ў будынках Віленскага ўніверсітэта ўжо не было месца. Праект ухвалены 6 верасня 1828 года.

Імператарскім загадам ад 7 кастрычніка 1838 года перайменавана ў Віленскі шляхецкі інстытут.

## Крыніцы 
## Літаратура 
* 

Катэгорыя:Гімназіі Вільні
Катэгорыя:Гімназіі Расійскай імперыі
Катэгорыя:1828 год у Вільні
Devil in His Heart

«**Devil in His Heart**» () — песня, напісаная амерыканскім аўтарам Рычардам Дрэпкінам (Richard Drapkin). Песня вядомая дзякуючы кавер-версіі, выкананай гуртом «The Beatles» і апублікаванай на іх другім студыйным альбоме.

## Версія «The Beatles» 
Гурт «The Beatles» запісаў кавер-версію гэтай песні пад назвай «Devil in Her Heart» () для свайго другога альбома *With The Beatles*; асноўную вакальную партыю выконваў Джордж Харысан. Арыгінальны тэкст песні быў нязначна перароблены пад выканаўцу мужчынскага полу.

Запіс адбыўся 18 ліпеня 1963 года. На працягу той жа сесіі гурт запісаў таксама песні «You Really Got a Hold on Me», «Money (That’s What I Want)» і «Till There Was You». Агулам былі запісаны тры поўныя дублі і тры дублі з дабавачнымі партыямі.

: **У запісе ўдзельнічалі****:**
* Джордж Харысан — двойчы запісаны і зведзены вакал, сола-гітара
* Пол Мак-Картні — бас-гітара, падгалоскі
* Джон Ленан — рытм-гітара, падгалоскі
* Рынга Стар — ударныя

Песня стала самай малавядомай кампазіцыяй, калі-небудзь перапетай «The Beatles». Пазней яна была ўключана таксама ў амерыканскі альбом гурта ''The Beatles' Second Album'', які выйшаў у красавіку 1964 года.

## Крыніцы 
## Літаратура 
* 
* 
* 

## Спасылкі 
* 
* 
* 
* 
* Песня ў выкананні The Beatles (відэа) 

Катэгорыя:The Beatles
Not a Second Time

«**Not a Second Time**» () — песня Джона Ленана (аўтарства прыпісана Ленану і Мак-Картні), запісаная гуртом «The Beatles» для іх другога студыйнага альбома *With The Beatles*. Паводле Ленана, сачыняючы гэтую песню ён «спрабаваў напісаць нешта ў духу Смокі Робінсана».

## Гісторыя песні 
Песня была запісана 11 верасня 1963 года на студыі «Эбі-Роўд» (пасля песні All I’ve Got to Do і перад песняй Don’t Bother Me). Агулам было запісана дзевяць дубляў (пяць поўных і чатыры дабавачныя). Замест звычайнай для песень таго часу партыі сола-гітары пройгрышы выконваюцца на фартэпіяна (у выкананні Джорджа Марціна).

: **У запісе ўдзельнічалі****:**
* Джон Ленан — двойчы запісаны і зведзены вакал, акустычная гітара
* Пол Мак-Картні — бас-гітара
* Джордж Харысан — акустычная гітара
* Рынга Стар — ударныя
* Джордж Марцін — фартэпіяна

Паводле іншых даных, Джордж Харысан у запісе гэтай песні не ўдзельнічаў.

У сувязі з гэтай песняй музычны крытык Уільям Мэн апублікаваў у лонданскай *The Times* артыкул, у якім ён згадаў «эалійскія кадэнцыі» ў вакале Ленана ў канцы песні, заўважыўшы, што тая ж самая паслядоўнасць акордаў маецца ў канцы апошняй часткі «Das Lied von der Erde» Густава Малера. Праз некалькі гадоў у дачыненні да эалійскіх кадэнцый Ленан адзначыў: «Я дагэтуль не ўяўляю, што гэта такое» (пры гэтым ён памылкова аднёс гэтае сцвярджэнне да песні «It Won’t Be Long»).

## Крыніцы 
## Літаратура 
* 
* 
* 

## Спасылкі 
* 
* 
* 
* 
*  

Катэгорыя:The Beatles
Hold Me Tight

«**Hold Me Tight**» () — песня гурта «The Beatles», якая ўвайшла ў альбом *With The Beatles*. Першапачаткова песня запісвалася яшчэ для альбома *Please Please Me*, але ў выніку не была для яго адабрана; пры працы над другім альбомам гурт запісаў песню нанава.

## Гісторыя песні 
Кампазіцыя была напісана збольшага Полам Мак-Картні ў 1961 годзе, да 1963 года песня была часткай канцэртнага рэпертуара гурта. Першапачаткова гурт хацеў уключыць гэтую песню ў свой дэбютны альбом *Please Please Me*: падчас студыйнай працы над гэтым альбомам 11 лютага 1963 года было запісана 13 дубляў песні (з якіх толькі 2 былі поўнымі), аднак пазней уключэнне дадзенай песні ў альбом было палічана залішнім, з-за чаго ўсе тадышнія запісы былі знішчаны.

12 верасня, падчас студыйнай працы над другім альбомам гурта, *With The Beatles*, было запісана 9 дубляў песні, фінальная версія з'яўляецца камбінацыяй з шостага і дзявятага дубля, што дазваляе думаць пра тое, што і падчас працы ў студыі гурт не паставіўся да песні дастаткова сур'ёзна. У сваёй кнізе «*The Beatles: An Illustrated Record*» музычныя крытыкі Рой Кар і Тоні Тайлер адгукнуліся пра гэтую песню як пра «горшую ва ўсім альбоме», адзначаючы, што «Мак-Картні ў ёй спявае фальшыва». У той жа час крытык Іэн Макдональд адгукаецца пра яе станоўча, заўважаючы: «Сыграйце яе гучна, з узмоцненым басам, і вы атрымаеце надзвычайную жвавую рок-кампазіцыю, вельмі падобную да жывога гуку гурта».

У далейшым Мак-Картні напісаў яшчэ адну песню з такой жа назвай для папуры, уключанага ў яго сольны альбом *Red Rose Speedway*.

**У запісе ўдзельнічалі****:**
* Пол Мак-Картні — вакал, бас-гітара, воплескі
* Джон Ленан — падгалоскі, рытм-гітара, воплескі
* Джордж Харысан — падгалоскі, сола-гітара, воплескі
* Рынга Стар — ударныя, воплескі

## Крыніцы 
## Літаратура 
* 
* 
* 
* 
* 
* 

## Спасылкі 
* 
* 
* 
* 

Катэгорыя:The Beatles
Катэгорыя:Песні 1963 года
Віленскае рэальнае вучылішча

**Віленскае рэальнае вучылішча** — колішняя расійская навучальная ўстанова ў 1873—1914 гадах у Вільні.

У 1839 годзе створана **Віленскае шляхецкае вучылішча**, у 1860 годзе ператворанае ў **Віленскую рэальную прагімназію**, якая 1 жніўня 1868 года ператворана ў **2-ю Віленскую рэальную гімназію**. Дырэктарам Віленскай рэальнай гімназіі і начальнікам дырэкцыі вучылішч прызначаны загадчык 5 і 6 класамі Віленскай прагімназіі, былы дырэктар Свянцянскай гімназіі , а інспектарам гімназіі — былы інспектар прагімназіі Лялін.

Указам расiйскага імператара Аляксандра II ад 15 мая 1872 года ўсе рэальныя гімназіі ператвараліся ў рэальныя вучылішчы, такім чынам і 2-я Віленская рэальная гімназія неўзабаве ператворана ў **Віленскае рэальнае вучылішча**.

Выкладчыцкі калектыў з ператварэннем рэальнай гімназіі ў рэальнае вучылішча практычна не змяніўся. Законавучыцелямі былі а. Катовіч і кс. Бароўскі, выкладчыкамі рускай мовы Маркаш і , матэматыкі Успенскі, Карпінскі, Вінаградаў, фізікі, хіміі і натуральнай гісторыі Полазаў, французскай мовы Пітон, французскай і нямецкай мовы Рэйншысэль, нямецкай мовы Рэйнфельд, рысавання і чарчэння Трутнеў і Чамаданаў, харавых спеваў Браілоўскі, гімнастыкі Мар, памочнікі класных настаўнікаў Сабалеўскі, Крачынскі, пісьмавод Турчын.

## Крыніцы 
## Літаратура 
* *Дадыкин И.* Краткая историческая записка о Виленском реальном училище. — Вильна, 1903.
* 
* Памяти заслуженного преподавателя Виленского Реального училища и члена Виленской Археографической Коммиссии Семена Вуколовича Шолковича. ― Вильна : Типография Губернского правления, 1886.


Катэгорыя:Рэальныя вучылішчы Расійскай імперыі
Вялікі Ардынскі завулак

**Вялікі Ардынскі завулак** () — вуліца ў цэнтры Масквы ў Замаскварэччы паміж Пятніцкай вуліцай і Вялікай Ардынкай.

## Гісторыя 
Сучасную назву Вялікі і Малы Ардынскія завулкі атрымалі ў 1993 годзе па прылеглай вуліцы Вялікая Ардынка. Раней завулкі называліся Вялікім і Малым Курбатавым (Курбатоўскі) — ад прозвішча домаўладальніка пачатку XIX стагоддзя брыгадзіра А. П. Курбатава. З 1929 года — Вялікі і Малы Маратаўскі — ад кандытарскай фабрыкі імя Марата, якая ў 1971 годзе была аб’яднана з кандытарскай фабрыкай «Рот Фронт».
Катэгорыя:Вуліцы Масквы
Катэгорыя:Завулкі Масквы
Пятніцкая вуліца

**Пятніцкая вуліца** () — адна з найстарэйшых вуліц Замаскварэчча Цэнтральнай акругі Масквы. Пачынаецца на поўначы каля Водаадводнага канала ля Чыгуннага моста, з’яўляючыся прамым працягам вуліцы Балчуг, і ідзе на поўдзень да Серпухаўской плошчы.
## Памятныя мясціны 
* Храм Клімента Папы Рымскага (Масква)
Катэгорыя:Вуліцы Масквы
Тэатральная

**Тэатральная**:

## Балгарыя 
* Тэатральная (станцыя метро, Сафія)

## Расія 
* Тэатральная (станцыя метро, Масква)
* Тэатральная (станцыя метро, Санкт-Пецярбург)

## Украіна 
* Тэатральная (станцыя метро, Кіеў)
Камергерскі завулак

**Камергерскі завулак** () — завулак у Цвярскім раёне Цэнтральнай адміністрацыйнай акругі горада Масквы. Праходзіць ад Цвярской вуліцы да Вялікай Дзмітраўкі. Нумарацыя дамоў вядзецца ад Цвярской вуліцы. З 1998 года завулак з’яўляецца пешаходным і зачынены для праезду аўтатранспарту.

На працягу гісторыі завулак насіў некалькі назваў, пакуль у канцы XIX стагоддзя не выстаялася сучасная назва Камергерскі, ад чыноўнікаў, якія жылі тут. У 1923 годзе да 25-гадовага юбілею Маскоўскага мастацкага акадэмічнага тэатра завулак, які знаходзіцца тут, быў перайменаваны ў праезд Мастацкага тэатра. У 1992 годзе вуліцы была вернута гістарычная назва.

У завулку захаваліся гістарычныя будынкі, аўтарамі якіх з’яўляюцца архітэктары Ф. В. Шэхтэль, М. М. Чычагаў, Б. В. Фрэйдэнберг, Э. С. Юдзіцкі. Практычна ўсе будынкі Камергерскага завулка аднесены да катэгорыі помнікаў архітэктуры і каштоўных горадафарміруючых аб’ектаў.

Завулак злучаны з жыццём і творчасцю дзеячаў рускай культуры.
Катэгорыя:Вуліцы Масквы
Катэгорыя:Завулкі Масквы
Вільгельм Тэль (опера)

«**Вільгельм Тэль**» () — апошняя опера Джаакіна Расіні. Французскае лібрэта (у чатырох актах) В. Ж. Эцьена дэ Жуі і Іпаліта Бі, у аснову якога легла аднайменная п’еса Ф. Шылера. Лічыцца адным з вышэйшых творчых дасягненняў кампазітара. Прэм’ера адбылася ў Парыжы ў Каралеўскай акадэміі музыкі 3 жніўня 1829 года.

## Крыніцы 
Катэгорыя:Оперы на італьянскай мове
Ленінскі праспект (Масква)

**Ленінскі праспект** — вуліца ў раёне Якіманка Цэнтральнай адміністрацыйнай акругі, у Данскім раёне Паўднёвай адміністрацыйнай акругі, Гагарынскім, Ламаносаўскім, Абручаўскім раёнах, у раёне Цёплы Стан Паўднёва-заходняй адміністрацыйнай акругі і ў раёнах Праспект Вярнадскага і Трапарова-Нікуліна Заходняй. Праходзіць ад Калужскай плошчы да МКАД.
Катэгорыя:Вуліцы Масквы
Катэгорыя:Праспекты Масквы
Калужская плошча

**Калужская плошча** () — плошча на Садовым кальцы горада Масквы. Злучае некалькі вуліц: з поўначы да яе падыходзіць Вялікая Якіманка, з поўдня — Ленінскі праспект (былая Вялікая Калужская вуліца) і Мытная вуліца, з захаду — Крымскі вал, з усходу — Жытная вуліца і Каровін вал.

На плошчы знаходзяцца выхады кальцавой і радыяльнай станцый метро «Кастрычніцкая».
Катэгорыя:Плошчы Масквы
Long Tall Sally

**«Long Tall Sally»** () — песня амерыканскага спевака Літла Рычарда 1956 года, якая стала яго другім хітом. Папулярныя версіі песні таксама запісалі Элвіс Прэслі (1956) і The Beatles (1964), а таксама мноства іншых выканаўцаў.

## Версія The Beatles 
The Beatles выконвалі «Long Tall Sally» яшчэ на сваіх ранніх канцэртах у гамбургскіх клубах. Захаваўся запіс выступу канца снежня 1962 года ў клубе «Стар», на якім прадстаўлена «Long Tall Sally». Выкананне песні на радыёперадачы «Pop Go The Beatles» 16 ліпеня 1963 года пазней увайшло ў зборнік «Live at the BBC» (1994). Упершыню ж «Long Tall Sally» была фармальна запісана The Beatles 1 сакавіка 1964 года і ўключана ў якасці загалоўнай песні на міні-альбом «Long Tall Sally», які выйшаў у чэрвені 1964 года.

## Крыніцы 
## Літаратура 
* 

Катэгорыя:The Beatles
Катэгорыя:Рок-н-рол
Зяблікава (раён Масквы)

**Зяблікава** () — раён на паўднёвым усходзе Масквы, у Паўднёвай адміністрацыйнай акрузе, і аднайменная муніцыпальная акруга. Раён і муніцыпальнае ўтварэнне названы ад былой вёскі Зяблікава, уключанай у склад Масквы ў 1960 годзе.

Управа раёна Зяблікава, якая аб’яднала муніцыпальныя інфраструктуры паўднёва-ўсходніх мікрараёнаў (6—12) Арэхава-Барысава, размешчана ў двухпавярховым невялікім будынку па Кустанайскай вуліцы.

Па дадзеных на 2022 год, плошча тэрыторыі раёна складае 435,93 га. Насельніцтва — 133 658 чал. (2022). Шчыльнасць насельніцтва — 30 390 чал./км². Зяблікава — самы густанаселены раён у Маскве (займае 1 месца па шчыльнасці насельніцтва сярод усіх раёнаў горада). Плошча жылога фонду раёна — 1882,2 тыс. м² (2022 год).
## Насельніцтва 
Катэгорыя:Раёны Масквы
Зяблікава

**Зяблікава**:
* Зяблікава (раён Масквы)
* Зяблікава (станцыя метро)
Брацеева (раён Масквы)

**Брацеева** () — раён у Паўднёвай адміністрацыйнай акрузе горада Масквы і адпаведная яму аднайменная муніцыпальная акруга. Размешчаны на паўднёвым усходзе горада, на правым беразе Масквы-ракі.
## Насельніцтва 
## Тэрыторыя і межы 
Раён размешчаны на поўдні Масквы, у складзе Паўднёвай адміністрацыйнай акругі.

Мяжа раёна Брацеева праходзіць па восі рэчышча ракі Гарадні, далей па ўсходніх межах Барысаўскай сажалкі і ўладання № 29 па вуліцы Барысаўскія Сажалкі, восі рэчышча ракі Масквы, па гарадской мяжы Масквы (вонкавай мяжы паласы адводу Маскоўскай кальцавой аўтамабільнай дарогі, уключаючы ўсе дарозга паўночнага захаду па восі праезду на Брацееўскі мост да ракі Гарадні).

Раён мяжуе на поўначы з раёнам Мар’іна (цераз Маскву-раку), на ўсходзе — з раёнам Капотня таксама цераз Маскву-раку, на поўдні — з Развілкаўскім сельскім паселішчам Ленінскага раёна Маскоўскай вобласці, на захадзе — з раёнам Маскварэчча-Сабурава, на паўднёвым захадзе — з раёнамі Зяблікава і Арэхава-Барысава Паўднёвае, а таксама з раёнам Арэхава-Барысава Паўночнае ў адзіным пункце.

Катэгорыя:Раёны Масквы
Прэсненскі раён

**Прэсненскі раён** () — раён у Маскве, размешчаны ў Цэнтральнай адміністрацыйнай акрузе. Раёну адпавядае ўнутрыгарадское муніцыпальнае ўтварэнне муніцыпальная акруга Прэсненская.

На тэрыторыі раёна знаходзіцца шмат заводаў і фабрык (паступова ажыццяўляецца іх вывад з тэрыторыі), Дом Урада РФ, буйныя дзелавыя комплексы (Масква-Сіці, Цэнтр міжнароднага гандлю).

Раней Краснапрэсненскі раён быў адным з найбольш індустрыяльна развітых раёнаў Масквы. З прычыны будаўніцтва бізнес-цэнтра «Масква-Сіці» і праграмы вываду прадпрыемстваў з цэнтра горада акруга губляе свой прамысловы патэнцыял.

Створаны ў 1991 годзе з Краснапрэсненскага раёна.
## Насельніцтва 
Катэгорыя:Раёны Масквы
Іпаліт Бі

**Іпаліт Луі Фларан Бі** (29 жніўня 1789 — 3 сакавіка 1855) — французскі драматург і лібрэтыст пачатку XIX стагоддзя. Найбольш вядомы лібрэта да оперы Джаакіна Расіні «Вільгельм Тэль» (прэм’ера адбылася ў 1829 г.), якое ён напісаў разам з Эцьенам дэ Жуі.
Масква-Сіці

**Маскоўскі міжнародны дзелавы цэнтр «Масква-Сіці»** (ММДЦ «Масква-Сіці») — дзелавы раён у Маскве на Прэсненскай набярэжнай. Частка Прэсненскага раёна Цэнтральнай адміністрацыйнай акругі Масквы.

У межах «Масква-Сіці» ствараецца зона дзелавой актыўнасці, якая аб’яднае бізнес, апартаменты пражывання і вольны час. Кіруючай кампаніяй па стварэнні і развіццю ўсяго праекта ММДЦ «Масква-Сіці» выступае ПАТ «СІЦІ», а тэхнічным заказчыкам і прадстаўніком горада Масквы ў распараджэнні дзяржаўнай маёмасцю Цэнтральнага ядра ММДЦ «Масква-Сіці» выступае ДУП «Цэнтр-Сіці».

Катэгорыя:Масква-Сіці
ВТБ Арэна

**«ВТБ Арэна»** () — шматфункцыянальны спартыўны комплекс у Маскве, які ўключае ў сябе футбольную і хакейную арэну, пабудаваны на месцы знесенага стадыёна «Дынама». Размешчаны ў раёне Аэрапорт, Паўночнай адміністрацыйнай акругі Масквы.

Стадыён пад адным дахам аб’ядноўвае дзве арэны: Цэнтральны стадыён «Дынама» імя Льва Яшына (умяшчальнасць падчас футбольнага матча — 25 716 чалавек, умяшчальнасць падчас канцэрта — да 33 000 чалавек) і ўніверсальную «ВТБ Арэну» ім. Аркадзя Чарнышова. Пад спартовай часткай стадыёна размешчаны гандлёвы цэнтр «Арэна Плаза» і падземная паркоўка на больш за 719 машына-месцаў.

Быў пабудаваны як частка праекта «ВТБ Арэна парк», які ўключае таксама жылы комплекс, бізнес-цэнтр і гатэль.
Маскоўская саборная мячэць

**Маскоўская саборная мячэць** — галоўная джума-мячэць Масквы, адна з найбуйнейшых і найвысокіх мячэцяў у Расіі і найбольш умяшчальная ў Еўропе. Першы будынак мячэці пабудаваны ў 1904 годзе, у 2011 годзе ён быў знесены для будаўніцтва новага, адкрыццё якога адбылося 23 верасня 2015 года. Мячэць размешчана ў Мяшчанскім раёне ў Выпаўзавым завулку каля вуліцы Дурава і Алімпійскага праспекта побач са спартыўным комплексам «Алімпійскі» і станцыяй метро «Праспект Міру».

З 1996 года на тэрыторыі Маскоўскай саборнай мячэці ў асобным будынку размяшчаюцца Савет муфтыяў Расіі і рэзідэнцыя муфтыя Равіля Гайнутдзіна.
Money (That’s What I Want)

«**Money (That’s What I Want)**» () — вядомая песня, напісаная заснавальнікам лэйбла Tamla Беры Гордзі і Джэйні Брэдфард (Janie Bradford). Песня была ўпершыню выканана Барэтам Стронгам, у далейшым шматкроць перапявалася разнастайнымі выканаўцамі; да найвядомейшых кавер-версій можна аднесці версіі «The Beatles» і The Flying Lizards.

## Версія «The Beatles» 
Уключаючы гэтую песню ў свой другі альбом, гурт спадзяваўся паўтарыць завяршальны поспех кампазіцыі «Twist and Shout» (якой заканчваўся іх першы альбом). Запіс песні адбыўся 18 ліпеня 1963 года, агулам было зроблена 7 дубляў. Пазней, 30 ліпеня і 30 верасня, Джордж Марцін дазапісаў партыю фартэпіяна.

Да запісу песня знаходзілася ў канцэртным рэпертуары гурта каля двух гадоў — вядома, што яна была адной з песень, якія выконваліся гуртом на праслухоўванні ў лэйбла Decca Records 1 студзеня 1962 года (дадзены запіс быў апублікаваны на малавядомай неафіцыйнай кружэлцы *The Complete Silver Beatles*, выпушчанай у верасні 1982 года лэйблам Audio Fidelity). У далейшым гурт неаднаразова выконваў гэтую песню для радыё BBC. Жывое выкананне гэтай песні ў Стакгольме ў кастрычніку 1963 года было ўключана ў альбом *Anthology 1*.

: **У запісе ўдзельнічалі****:**
* Джон Ленан — вакал, рытм-гітара
* Пол Мак-Картні — падгалоскі, бас-гітара
* Джордж Харысан — падгалоскі, сола-гітара
* Рынга Стар — ударныя
* Джордж Марцін — фартэпіяна

Песня была ўключана таксама ў міні-альбом *All My Loving*, які выйшаў 7 лютага 1964 года.

## Крыніцы 
## Літаратура 
**Музычныя альманахі, даведнікі і энцыклапедыі**:
* 

## Спасылкі 
* 
* 

Катэгорыя:The Beatles
Уладыкіна

**Уладыкіна**:
* Уладыкіна (станцыя метро)
* Уладыкіна (станцыя МЦК)
Ясенева (раён Масквы)

**Ясенева** () — раён у Маскве, размешчаны ў Паўднёва-заходняй адміністрацыйнай акрузе, а таксама адпаведная яму аднайменная муніцыпальная акруга.

Раён Ясенева размешчаны на поўдні Масквы і прымыкае да МКАД. Раён адносіцца да катэгорыі «спальных», у ім адсутнічаюць буйныя прамысловыя прадпрыемствы.

Забудова раёна не прымыкае непасрэдна да забудовы суседніх раёнаў. Ясенева з усіх напрамкаў, акрамя заходняга, апаясвае Бітцаўскі лес (з поўдня, праз МКАД — зона адпачынку «Бітца»). У заходняй частцы раёна размешчана прамыслова-складская зона, якая пралягае да Цёплага Стана. Бліжэйшыя раёны: на поўначы — Канькова і Зюзіна, на ўсходзе — Чартанава. На поўдні тэрыторыя за МКАД не забудавана; да 2012 года яна ставілася да Маскоўскай вобласці, пасля пашырэння адміністрацыйных межаў Масквы — у складзе Навамаскоўскай адміністрацыйнай акругі.

Плошча раёна складае 25,4 км², з іх 6,4 км² — жылая забудова, 1,7 км² — прамысловая зона, астатняя частка — тэрыторыя Бітцаўскага лесу[6]. Плошча жылога фонду на 2010 год — амаль 3 млн м².
## Насельніцтва 
Катэгорыя:Раёны Масквы
Румін’і (Ардэны)

**Румін’і** () — камуна ў Францыі, знаходзіцца ў рэгіёне Шампань-Ардэны. Дэпартамент — Ардэны. Адміністрацыйны цэнтр кантона Румін’і. Акруга камуны — Шарлевіль-Мезьер.

Код INSEE камуны — 08373.

Камуна размешчана прыблізна за 175 км на паўночны ўсход ад Парыжа, за 95 км на поўнач ад Шалон-ан-Шампані, за 33 км на захад ад Шарлевіль-Мезьера.

Катэгорыя:Камуны Францыі
Нікала Луі дэ Лакайль

**Нікала Луі дэ Лакайль** (;  — ) — абат, французскі астраном.

Член Парыжскай акадэміі навук (1741), замежны ганаровы член Пецярбургскай акадэміі навук (1755), член Лонданскага каралеўскага таварыства (1760).

## Біяграфія 
Нарадзіўся 15 сакавіка 1713 года ў Румін’і (Францыя). Вывучаў рыторыку і філасофію ў Калеж-дэ-Ліз’е ў Парыжы, затым тэалогію ў Наварскім калежы. Атрымаў сан абата. Астраномію вывучыў самастойна. Любоў да дакладных навук дапамагла прыняць яму рашэнне пра пераезд у Парыж, дзе знаёмства з Касіні дапамагло яму ў 1736 годзе атрымаць месца пры Парыжскай абсерваторыі.

У 1739 годзе Лакайль займаўся разам з Цэзарам Франсуа Касіні паверкай вялікага французскага градуснага вымярэння ад Парыжа да Перпіньяна і быў прызначаны прафесарам матэматыкі ў калежы Мазарыні. Тут, для сваіх слухачоў, ён падрыхтаваў цудоўныя падручнікі па матэматыцы, механіцы і астраноміі, якія вытрымалі шмат выданняў.

У 1741 годзе Лакайль быў абраны членам Французскай Акадэміі навук. 1750—1754 гадах Лакайль правёў у паўднёвым паўшар’і, на мысе Добрай Надзеі і на астравах Іль-дэ-Бурбон (Рэюньён) і Іль-дэ-Франс (Маўрыкій), вызначыў паралакс Месяца (па адпаведных назіраннях у Берліне).

## Астранамічныя каталогі і сузор’і 
Вызначыў каардынаты прыкладна 9800 зорак паўднёвага паўшар’я, апрацаваў назіранні і вылічыў каардынаты 1942 зорак, якія ўключыў у папярэдні каталог. Поўны варыянт каталога *Coelum Australe Stelliferum* быў апублікаваны пасмяротна ў 1763 годзе.

Апроч зорак, Лакайль назіраў таксама туманнасці. Ён апісаў 42 такіх аб’екта, уключыўшы іх у каталог, апублікаваны Французскай акадэміяй навук у 1755 годзе. Каталог уключаў тры тыпы аб’ектаў: ​​туманнасці без зорак, скопішчы зорак з туманнасцямі і зоркі, якія суправаджаюцца туманнасцю. Да аб’ектаў першага класа Лакайль аднёс у тым ліку некалькі шаравых скопішчаў, адкрытых скопішчаў і адну галактыку. Да ліку аб’ектаў трэцяга класа былі аднесены зорка Эта Кіля і Туманнасць Лагуна.

Лакайль завяршыў падзел паўднёвага неба на сузор’і, пачаты галандскімі мараплаўцамі каля 1600; вылучыў 14 новых сузор’яў і даў ім назвы. Лакайль адрозніваўся бескарыслівасцю і бесстароннасцю: ён выкарыстоўваў для новых сузор’яў назвы астранамічных і іншых навуковых прыладаў. Быў ініцыятарам падзелу сузор’я Карабель Арго на тры асобныя сузор’і.

Катэгорыя:Астраномы Францыі
Мяшчанскі раён

**Мяшчанскі раён** () — раён у паўночнай частцы Цэнтральнай адміністрацыйнай акругі Масквы. Раёну адпавядае ўнутрыгарадское муніцыпальнае ўтварэнне муніцыпальная акруга Мяшчанская.

Назва раёна звязана з былой Мяшчанскай слабадой. Раней гэта мясцовасць была заселена выхадцамі з розных гарадоў Рэчы Паспалітай — беларусамі, літоўцамі, украінцамі. Жыхары польскіх гарадоў называліся «мяшчане» ад польскага miasto — «горад».
## Насельніцтва 
Катэгорыя:Раёны Масквы
Matchbox (песня)

«**Matchbox**» () — песня ў жанры рок-н-рол і рокабілі, напісаная Карлам Перкінсам. Упершыню запісана Перкінсам на лэйбле Sun Records 4 снежня 1956 года, выпушчана Sun Records як сінгл на 45 абаротаў на хвіліну 11 лютага 1957 года (нумар па каталогу Sun 261). Адна з найвядомейшых песень Карла Перкінса. Кавер-версіі песні запісвалі і выконвалі многія выканаўцы і гурты, у прыватнасці, The Beatles.

## Кавер-версія The Beatles 
The Beatles былі паклоннікамі Карла Перкінса і пачалі выконваць «Matchbox» з 1961 года. Вядучым вакалістам у песні быў Піт Бест, іх барабаншчык у той час; не захавалася студыйных запісаў з выкананнем The Beatles гэтай песні, дзе саліраваў бы Піт Бест, але існуе запіс іх выступу з вакалам Беста. У 1962 годзе Джон Ленан спяваў гэтую песню падчас выступу гурта ў клубе «Стар» у Гамбургу; запіс гэтага выканання ўвайшоў у альбом *Live! at the Star-Club in Hamburg, Germany; 1962*.

У 1963 годзе The Beatles выконвалі «Matchbox» падчас іх выступаў па радыё BBC — ужо з новым барабаншчыкам, Рынга Старам, у якасці вядучага вакаліста; гэтае выкананне ўвайшло ў альбом *Live at the BBC*.

Калі 1 чэрвеня 1964 года The Beatles запісвалі «Matchbox» у студыі, вядучы вакал таксама выконваў Стар; ёсць меркаванні, што Перкінс прысутнічаў у студыі падчас запісу (у 1964 годзе Перкінс быў на гастролях у Вялікабрытаніі і 1 чэрвеня наведваў студыю Abbey Road Studios; хадзілі чуткі, што ён нават граў на запісе The Beatles уступны гітарны рыф). Як часта бывала, усе інструментальныя партыі ў запісе песні гралі самі The Beatles, за выключэннем фартэпіяна, на якім граў прадзюсар Джордж Марцін. Джордж Харысан граў у гэтай песні на 12-струннай гітары, у той час як Ленан граў на электрагітары рыф і сола. Рынга Стар граў на барабанах і спяваў адначасова, пасля запісу ўсяго гурта ён дадаткова прадубляваў запіс свайго вакалу (так званы «дабл-трэкінг»).

«Matchbox» увайшла таксама ў зборнікі запісаў The Beatles — Rock'n'roll music Vol.1, *Past Masters* і *Mono Masters*, выпушчаныя адпаведна ў 1976, 1988 і 2009 гадах.

## Крыніцы 
Катэгорыя:Сінглы 1957 года
Катэгорыя:Сінглы 1964 года
Катэгорыя:The Beatles
Катэгорыя:Рок-н-рол
Джабалія

**Джабалія** () – горад у Палесціне, размешчаны за 4 кіламетры (2,5 мілі) на поўнач ад горада Газа. Уваходзіць у склад правінцыі Паўночная Газа сектара Газа. Паводле даных ПЦБС за 2016 год, у ім пражывала 171&nbsp;642 жыхары. На поўначы да горада прымыкае лагер бежанцаў Джабалія. Суседні горад Назла з’яўляецца часткай муніцыпалітэта Джабалія.

## Насельніцтва 

ImageSize = width:500 height:270
PlotArea = left:50 right:40 top:20 bottom:40
TimeAxis = orientation:vertical 
AlignBars = justify 
Colors = 
  id:gray1 value:gray(0.9)
DateFormat = yyyy
Period = from:0 till:180000
ScaleMajor = unit:year increment:50000 start:0 gridcolor:gray1
TextData =
  pos:(130,20) textcolor:black fontsize:9px
  text:Насельніцтва горада Джабалія (даныя ПЦБС)
PlotData =
  bar:2011 color:gray1 width:1
   from:0 till:140834  width:15  text:140_834 textcolor:red  fontsize:9px
  bar:2012 color:gray1 width:1
   from:0 till:146609  width:15  text:146_609 textcolor:red  fontsize:9px
  bar:2013 color:gray1 width:1
   from:0 till:152585  width:15  text:152_585 textcolor:red  fontsize:9px
  bar:2014 color:gray1 width:1
   from:0 till:158754  width:15  text:158_754 textcolor:red  fontsize:9px
  bar:2015 color:gray1 width:1
   from:0 till:165110  width:15  text:165_110 textcolor:red  fontsize:9px
  bar:2016 color:gray1 width:1
   from:0 till:171642  width:15  text:171_642 textcolor:red  fontsize:9px

## Гісторыя 
Джабалія была вядомая сваёй урадлівай глебай і цытрусавымі дрэвамі. Мамлюкскі губернатар Газы Санджар аль-Джаўлі кіраваў гэтай тэрыторыяй на пачатку XIV стагоддзя і ахвяраваў частку зямлі Джабаліі для мячэці аль-Шамах, якую ён пабудаваў у Газе. Да 2014 года ў Джабаліі таксама была старажытная мячэць Амары. Лічылася, што на гэтым месцы была мячэць з сёмага стагоддзя, а яе порцік і мінарэт датаваліся XIV стагоддзем, але Амары была разбурана ізраільскімі бамбаваннямі ў 2014 годзе. Порцік складаецца з трох аркад, якія трымаюцца на чатырох каменных калонах. Аркады маюць стральчатыя аркі, а порцік перакрыты крыжаванымі скляпеннямі.

10 мая 2021 года сем чалавек у горадзе  ракетай ХАМАС, якую запускалі па Ізраілю.

Падчас вайны ў Газе, якая пачалася ў кастрычніку 2023 года, горад Джабалія і прылеглы лагер бежанцаў неаднаразова падвяргаліся нападам ізраільскіх войскаў. У прыватнасці, у маі 2024 года ў горадзе адбыліся жорсткія баі паміж ізраільскім дэсантным батальёнам і баевікамі ХАМАС. Ізраіль запатрабаваў, каб жыхары пакінулі горад.

## Гарады-пабрацімы 
*  Гронінген
*  Тыгуэнт

## Крыніцы 
## Спасылкі 
* Афіцыйны сайт 

Катэгорыя:Гарады Палесціны
Катэгорыя:Геаграфія Дзяржавы Палесціна
Катэгорыя:Сектар Газа
Slow Down (песня Лары Уільямса)

«**Slow Down**» — песня ў форме 24-тактавага блюзу, напісаная і запісаная Лары Уільямсам. Выпушчаная на сінгле ў 1958 годзе, стала хітом у жанры «рытм-н-блюз», паўплывала на рост папулярнасці рок-н-ролу ў той час. Сінгл (на хуткасць 45 абаротаў на хвіліну), запісаны Уільямсам у 1958 годзе, уключаў «Dizzy Miss Lizzy» на баку «А» і «Slow Down» на баку «Б». Абедзве песні неаднаразова ў далейшым выконваліся ў кавер-версіях іншымі артыстамі, у тым ліку The Beatles выпусцілі іх запісы, адпаведна, у 1965 і 1964 гадах.

## Версія The Beatles 
The Beatles выконвалі кавер-версію песні ў сваіх выступах і раней за 1964 год, калі нарэшце 1 чэрвеня 1964 года запісалі песню і 19 чэрвеня 1964 года выпусцілі яе ў Вялікабрытаніі на міні-альбоме *Long Tall Sally*. Крыху пазней, таксама ў 1964 годзе, песня была выпушчана і ў ЗША: у ліпені 1964 — на альбоме Something New, у жніўні 1964 — на баку «Б» сінгла «Matchbox», які ўзняўся да 25-го месца ў чарце Billboard Hot 100. Песня ў запісе The Beatles увайшла таксама ў іх зборнікі *Past Masters, Volume One* (1988) і *Live at the BBC* (1994) (у апошні — у версіі, запісанай 16 ліпеня 1963 года ў BBC Paris Theatre у Лондане. Рынга Стар таксама, як можна пачуць, губляе рытм падчас песні ().

### Склад удзельнікаў запісу 
* Джон Ленан — вакал, сола-гітара
* Пол Мак-Картні — бас-гітара
* Джордж Харысан — рытм-гітара
* Рынга Стар — барабаны
* Джордж Марцін — фартэпіяна (дададзена да запісу 4 чэрвеня 1964 года)

## Крыніцы 
Катэгорыя:The Beatles
Сноў (рака)

**Сноў** (, ) — рака ў Бранскай вобласці Расіі і Чарнігаўскай вобласці Украіны, правы прыток Дзясны. Даўжыня 253 км.

## Крыніцы 
Катэгорыя:Басейн Дзясны
Катэгорыя:Рэкі Бранскай вобласці
Катэгорыя:Рэкі Чарнігаўскай вобласці
Зломбаль

**Зломбаль** () — штогадовае экстрэмальнае дабрачыннае аўтамабільнае ралі, якое бярэ пачатак у Польшчы. Назва ўтворана ад польскага слова «złom» («металалом»), што іранічна падкрэслівае характар аўтамабіляў-удзельнікаў, а «-bol» адсылае да знакамітых ралі накшталт Gumball 3000. Галоўная мэта ралі — збор сродкаў для дзіцячых дамоў Польшчы.

## Гісторыя 
Ідэя ралі ўзнікла ў 2007 годзе ў двух сяброў, якія вырашылі здзейсніць падарожжа на старым аўто і адначасова сабраць грошы для дзіцячых дамоў у Сілезіі. У першым заездзе ўдзельнічалі ўсяго два экіпажы, якія дасягнулі Монтэ-Карла. З цягам часу падзея набыла масавую папулярнасць і традыцыйна адбываецца штогод у ліпені, жніўні ці верасні. З часам першапачатковыя правілы змяніліся: фінішная лінія павінна знаходзіцца на адлегласці прыблізна 2500 км у розных напрамках ад Катавіц, месца фінішу выбіраецца па чарзе ў «цёплых» і «халодных» краінах.

## Правілы і фармат ралі 
Złombol — гэта не гонка на хуткасць, а выпрабаванне на трываласць. Арганізатары не аказваюць тэхнічнай дапамогі, таму рамонт у дарозе з’яўляецца неад’емнай часткай мерапрыемства. Маршрут пралягае па дарогах агульнага карыстання.

Асноўныя правілы:
* Да ўдзелу дапускаюцца толькі аўтамабілі, якія былі спраектаваны ці выраблены ў краінах былога сацыялістычнага лагера (напрыклад, FSO, ZAZ, Lada, Trabant, Škoda). Чым старэй і горш машына, тым больш павагі да яе ўладальніка.
* Кошт набыцця аўтамабіля не павінен перавышаць 1000 польскіх злотых, хоць дазваляюцца мадыфікацыі для павышэння бяспекі.

Удзельнікі ралі збіраюць грошы для дзяцей з дзіцячых дамоў, прадаючы рэкламныя плошчы на ​​сваіх аўтамабілях. Кожная каманда павінна знайсці спонсараў, каб пераадолець мінімальны фінансавы парог для ахвяраванняў для дзяцей, устаноўлены статутам; калі неабходную суму сабраць не ўдаецца (у 2025 яна, напрыклад, складала 2800 польскіх злотых), каманда не дапускаецца да старту. Каманды падарожнічаюць выключна за свой кошт. Дазволеныя таксама дадатковыя ахвяраванні, без продажу рэкламных плошчаў. Мерапрыемства вядома сваей атмасферай таварыства, узаемадапамогі і з’яўляецца значнай падзеяй, якая аб’ядноўвае аўтааматараў, падарожнікаў і людзей, якія жадаюць паўдзельнічаць у дабрачыннасці.

Стартавым пунктам ралі традыцыйна з’яўляецца горад Катавіцы.

## Спасылкі 
* Афіцыйная старонка ралі
* Старонка мерапрыемства ў сацыяльнай сетцы Facebook

## Зноскі 
Катэгорыя:Ралі
Катэгорыя:Дабрачыннасць
Катэгорыя:Мерапрыемствы
Катэгорыя:Аўтамабілі СССР
Сноў (значэнні)

* Сноў — аграгарадок у Беларусі.
* Сноў — рака ў Расіі і Украіне.
Гербавы матрыкул Рэспублікі Беларусь

**Гербавы матрыкул Рэспублікі Беларусь** — дзяржаўны рэестр афіцыйных гербаў Рэспублікі Беларусь, які існаваў у 1994—2002 гадах. Ён быў заснаваны пастановай Савета Міністраў Рэспублікі Беларусь ад 22 лютага 1994 года № 89 і вёўся Камітэтам па архівах і справаводстве пры Савеце Міністраў.

## Задачы і змест 
Гербавы матрыкул быў прызначаны для афіцыйнага ўліку, захавання і сістэматызацыі гербаў Рэспублікі Беларусь. У ім рэгістраваліся зацверджаныя гербы гарадоў і іншых населеных пунктаў, у тым ліку гістарычныя. Акрамя таго, у Матрыкул уносіліся сцягі, якія не мелі асобнага статусу і ўключаліся як дадаткі да гербаў.

## Гл. таксама 
* Дзяржаўны геральдычны рэгістр Рэспублікі Беларусь
* Геральдычны савет пры Прэзідэнце Рэспублікі Беларусь

## Крыніцы 
Катэгорыя:Геральдыка Беларусі
Катэгорыя:Права Беларусі
Катэгорыя:З’явіліся ў 1994 годзе
Катэгорыя:Зніклі ў 2002 годзе
Ракетна-касмічная карпарацыя «Энергія»

Публічнае акцыянернае таварыства «**Ракетна-касмічная карпарацыя «Энергія**» імя С.П. Каралёва» (ранейшыя назвы: ВКБ-1, ЦКБЭМ, НВА «Энергія») — адно з вядучых прадпрыемстваў касмічнай прамысловасці СССР і Расіі. Галоўная Арганізацыя карпарацыі знаходзіцца ў горадзе Каралёве (Маскоўская вобласць), філіял — на касмадроме Байканур (Казахстан).

Прадпрыемства з'яўляецца асноўным распрацоўшчыкам ракетна-касмічнай тэхнікі: ракет-носьбітаў, спадарожнікаў, аўтаматычных міжпланетных станцый, пілатуемых касмічных караблёў, пілатуемых арбітальных станцый і іх модуляў.

У ВКБ-1 былі распрацаваны і зроблены першы штучны спадарожнік Зямлі, аўтаматычныя міжпланетныя станцыі, запушчаныя да Месяца, Венеры і Марса. На прадпрыемстве ў 1956-1957 гадах была спраектаваная і выраблена ракета-носьбіт сямейства Р-7.

## Гісторыя 
### 1946-2000 
### 2000-2010 г.г. 
На пачатку 2000-х РКК «Энергія» пачала распрацоўвала крылаты шматмэтавы пілатуемы шматразовы касмічны карабель які атрымаў назву «Кліпер». Планавалася што ён стане заменай караблёў серыі «Саюз». У 2005 годзе поўнапамерны макет «Кліпера» стаў жамчужынай авіясалона МАКС.

У студзені 2006 года Раскосмас абвясціў тэндар на новы касмічны карабель, які павінен будзе прыйсці на змену «Саюзу». Заяўкі на ўдзел падалі РКК «Энергія», ГКНПЦ імя Хрунічова і НВА «Молния», але пасля працяглага абмеркавання камісія Раскосмаса прыняла рашэнне адправіць усе праекты на дапрацоўку, як не адказваючым патрабаванням тэндару.

У 2009 годзе распрацоўка карабля «Кліпер» была спыненая ў сувязі з распрацоўкай новага, больш універсальнага бяскрылага касмічнага карабля.

### Пасля 2010 г. 
У РКК «Энергія» працягваецца распрацоўка пілатуемых касмічных караблёў, уключаючы мадэрнізацыю караблёў «Саюз» і «Прагрэс». Распрацоўваюцца праекты караблёў новага пакалення (напрыклад карабель «Арол»). У маі 2022 года РКК «Энергія» падпісала з «Раскосмасам» кантракт па распрацоўцы эскізнага праекта «Расійскай арбітальнай станцыі».

Аднак да сярэдзіны 2020-х гадоў РКК «Энергія» сутыкнулася ростам праблемам, звязанымі са старэннем інфраструктуры, зрывам тэрмінаў і ростам даўгоў. У жніўні 2025 года ва ўнутраных паведамленнях генеральны дырэктар Ігар Мальцаў прызнаў наяўнасць «шматмільённых даўгоў», пагаршэнне маральнага духу супрацоўнікаў і рызыку краху ў выпадку адсутнасці рэформаў. Гэта можа паставіць Расійскую праграму пілатуемых касмічных палётаў у цяжкае становішча, т.я. РКК «Энергія» з'яўляецца распрацоўшчыкам і вытворцам караблёў «Саюз».

## Прадукцыя для Рэспублікі Беларусь 
У 2003 годзе па замове Нацыянальнай акадэміі навук Беларусі,на прадпрыемстве быў пабудаваны спадарожнік  «БелКА». Аднак 26 ліпеня 2006 года з-за аварыі ракета-носьбіта «Днепр» запуск скончыўся няўдала (на 73 секундзе палёта ракеты-носьбіта па-за штатна адключыўся адзін з рухавікоў).

## Крыніцы 
Катэгорыя:Прадпрыемствы Расіі
Краснасельскі раён (Масква)

**Краснасельскі раён** () — раён горада Масквы, які ўваходзіць у Цэнтральную адміністрацыйную акругу. Тэрыторыя раёна — 429,6 га. Па тэрыторыі раёна прайшла першая ў Расіі лінія метрапалітэна.

Раёну адпавядае ўнутрыгарадское муніцыпальнае ўтварэнне — муніцыпальны акруга Краснасельская. Праваслаўныя храмы раёна ўваходзяць у склад Богаяўленскага благачыння Маскоўскай гарадской епархіі Рускай праваслаўнай царквы.
## Насельніцтва 
Катэгорыя:Раёны Масквы
Тэатр імя Станіслаўскага і Неміровіча-Данчанкі

**Маскоўскі акадэмічны Музычны тэатр імя К. С. Станіслаўскага і Ул. І. Неміровіча-Данчанкі** — тэатр оперы і балета ў Цвярскім раёне Масквы. Вядзе гісторыю са снежня 1918 года як Оперная студыя Вялікага тэатра пад кіраўніцтвам Канстанціна Станіслаўскага. У канчатковым выглядзе сфармаваўся ў 1941 годзе пасля аб’яднання з Музычнай студыяй Маскоўскага Мастацкага тэатра Уладзіміра Неміровіча-Данчанкі.

Поўнае найменне — Маскоўскі акадэмічны Музычны тэатр імя Народных артыстаў Саюза Савецкіх Сацыялістычных Рэспублік Канстанціна Сяргеевіча Станіслаўскага і Уладзіміра Іванавіча Неміровіча-Данчанкі.

## Гісторыя 
З 1997 года Маскоўскі музычны тэатр у супрацоўніцтве з Вялікім тэатрам арганізаваў фестываль сучаснага танца «DanceInversion», які стаў штогадовым.

У 2000-я гады будынак тэатра двойчы гарэў. Першы раз узгаранне адбылося ў чэрвені 2003 года: згарэла частка даху прыбудовы, пры гэтым агонь не закрануў сцэну і глядзельную залу. У маі 2005 года тэатр пацярпеў ад больш сур’ёзнага пажару: згарэлі сцэна, памяшканне глядзельнай залы, часткова абрынуліся дах і сцены, спатрэбілася маштабная рэканструкцыя. Асноўная сцэна была адкрыта да Дня горада ў верасні 2006 года. Акрамя таго, былі абсталяваны рэпетыцыйныя залы балета, склады касцюмаў і дэкарацый, харавой клас, грымёркі для артыстаў і падземная аўтастаянка. Агульная плошча тэатра склала каля 40 тысяч м², што амаль утрая больш, чым да рэканструкцыі.

## Крыніцы 
## Спасылкі 
Катэгорыя:Тэатры Масквы
Вуліца Вялікая Дзмітраўка

**Вялікая Дзмітраўка** () — вуліца ў Цвярскім раёне Цэнтральнай адміністрацыйнай акругі горада Масквы. Праходзіць ад вуліцы Ахотны Рад да Страснога бульвара.

Назва вядомая з XIV стагоддзя. Дадзена ад дарогі, якая вядзе ў горад Дзмітраў.

У пачатку 1920-х гадоў вуліцу перайменавалі ў вуліцу Эжэна Пацье ў гонар удзельніка Парыжскай камуны і аўтара «Інтэрнацыянала», але гэта назва не прыжылася. У 1937 годзе вуліцу перайменавалі ў Пушкінскую вуліцу да 100-годдзя з дня смерці А. С. Пушкіна, прытым, што ў вуліцы з паэтам агульнае толькі тое, што ў адным з яе дамоў у 1830 годзе ён прайграў буйную суму грошай картачнаму шулеру В. С. Агонь-Даганоўскаму. Гэты пройгрыш Пушкін выплачваў па частках на працягу многіх гадоў, і апошнюю частку выплацілі яго спадчыннікі ўжо пасля гібелі паэта на дуэлі. У 1993 годзе вуліцы вярнулі яе гістарычную назву.
## Літаратура 
* Улицы современной Москвы. — М.: Международное изд-во «Информациология», 2005. — 656 с ISBN 5-87489-024-6
* Муравьёв В. Б. Московские улицы. Секреты переименований. — М.: Алгоритм, Эксмо, 2006. — 336 с. — (Народный путеводитель). — ISBN 5-699-17008-1.
Катэгорыя:Вуліцы Масквы
Сталешнікаў завулак

**Сталешнікаў завулак** (; у XVI—XVII стагоддзях — *Раждзественская вуліца*, у XVIII—XIX стагоддзях частка яго — былы Касмадаміянскі завулак) — завулак у Цэнтральнай адміністрацыйнай акрузе горада Масквы. Праходзіць ад Цвярской плошчы да вуліцы Пятроўкі, перасякае Вялікую Дзмітраўку, ідзе паралельна паміж Цвярскім праездам і Камергерскім завулкам, далей пераходзячым у вуліцу Кузнецкі Мост.

Нумарацыя дамоў вядзецца ад Цвярской плошчы.

Катэгорыя:Вуліцы Масквы
Катэгорыя:Завулкі Масквы
Дом Гогаля

**Дом Гогаля** (афіцыйная назва Дом М. В. Гогаля — мемарыяльны музей і навуковая бібліятэка) — дзяржаўная бюджэтная ўстанова культуры горада Масквы, прысвечаны пісьменніку Мікалаю Гогалю. Размешчаны ў былой сядзібе графа Аляксандра Талстога па адрасе Мікіцкі бульвар, 7а, дзе пісьменнік пражыў чатыры гады — з 1848 да сваёй смерці ў 1852 годзе. На пачатак 2018 года музей з’яўляецца адзіным цэнтрам памяці Гогаля ў Расіі.

Музейная экспазіцыя складаецца з шасці мемарыяльных пакояў, размешчаных на першым паверсе будынка. У захоўванні навуковай бібліятэкі знаходзяцца больш за 300 тамоў прыжыццёвых і пазнейшых выданняў Мікалая Гогаля. Штогод праводзіцца навуковая канферэнцыя «Гогалеўскія чытанні», канцэрты і мастацкія выставы. З 2014 года ў межах мемарыяльнага цэнтра функцыянуе арт-прастора «Новае крыло».

Катэгорыя:Музеі Масквы
Арбацкая

**Арбацкая**:
* Арбацкая (станцыя метро, Арбацка-Пакроўская лінія)
* Арбацкая (станцыя метро, Філёўская лінія)